Document ID: /roh_data/filtered/fineweb-2-filterrobots_roh.jsonl.gz/63292

Final da la stagiun senza Fanny Smith
- Venderdi, 13.3.2015, 16:08
Per la skiunza svizra Fanny Smith è la stagiun a fin. Tar ina cupitgada en il trenament è la giuvna da la Svizra franzosa sa blessada grevamain vi da l'oss-cua.
Cunquai na po Smith betg sa participar al final da la stagiun a Megève en Frantscha. Sco segunda en il classament general da la cuppa mundiala avess la campiunessa mundiala dal 2013 dentant gì pitschnas schanzas sin la victoria finala.
Suenter sia disqualificaziun a l’ultima cursa da la cuppa mundiala a Tegernsee muntava ses retard sin la dominatura, la Svedaisa Anna Holmlund, gia 108 puncts.
RR novitads 16:00